ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:105.Е.03.01-215596/5-2017

Обреновац, 15.05.2017

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/0654/2016 (109/2016,1175/2016,1199/2016,2100/2016), за набавку добара: Лежајеви, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1:**

На више позиција у техничкој спецификацији у колони „ Тип кавеза“ таражи се полиамидни кавез. Да ли је за Наручиоца прихватљиво да се на позицијама где се тражи полиамидни кавез може нудити лежај са металним кавезом ( челик и месинг) ?

**ОДГОВОР 1:**

На позицијама где се тражи полиамидни кавез може се нудити лежај са металним кавезом (челик, месинг).

**ПИТAЊE 2:**

Да ли је за Наручиоца прихватљиво да се на позицијама где се тражи челични кавез може  нудити лежај са месинганим  кавезом ?

**ОДГОВОР 2:**

На позицијама где се захтева челични кавез за Наручиоца је прихватљиво је да се понуди лежај са месинганим кавезом.

**ПИТАЊЕ 3:**

Да ли је за Наручиоца прихватљиво да се на позицијама где се тражи месингани кавез може  нудити лежај са неким другим типом  кавеза ?

**ОДГОВОР 3:**

За Наручиоца **није** прихватљиво да се на позицијама где се тражи месингани кавез понуди лежај са неким другим типом  кавеза.

**ПИТАЊЕ 4:**

У Техничкој спецификацији , колона 8 , описане су димензионе и геометријске толеранције . Ова два појма често се поистовећују . Стиче се утисак да појам геометрија садржи и димензи-оне карактеристике.

Молимо наручиоца да појасни шта се подразумева под димензионом , а шта под геоме-тријском толеранцијом .

**ОДГОВОР 4:**

Уопштено, под димензионим толеранцијама се подразумевају толеранције мера. Под геометријским толеранцијама се подразумевају толеранције облика и положаја. У случају котрљајућих лежајева, геометријске толеранције подразумевају и радне толеранције.   
Детаљно објашњење, терминологија, начини означавања на цртежима и вредности за котрљајуће лежајеве стандардне и повишене прецизности се могу наћи у релевантном стандарду: СРПС ИСО 492:2015, Котрљајни лежаји — Радијални лежаји — Геометријске спецификације производа (ГПС) и вредности толеранција.

**ПИТАЊЕ 5:**

Мишљенја смо да је захтевани рок испоруке од 30 (изузев поз. 396) дана кратак . Спецификација је велика  и садржи више врста лежаја , па мислимо да Наручилац неби погрешио , нити би угрозио своје функционисање , ако би још једном размотрио предложени рок испоруке , селектирао га у распону од 30 до 90 дана. На овај начин повећао би конкуренцију и добио одговатрајуће лежаје са нижим ценама.

Предлажемо измену рокова , селекција у распону од 30 до 90 дана или да се рок испоруке побвећа на 60 дана.

**ОДГОВОР 5:**

Због планираних капиталних ремоната на блоковима и израженог недостатка лежајева изазваног вишегодишњим несташицама истих услед нереализације јавних набавки, нисмо у могућности да уважимо захтев за повећање рока испорукe, те остајемо при траженим роковима испоруке у целости**.**

КОМИСИЈА

\_\_\_\_\_\_\_\_\_\_\_\_\_\_\_\_\_\_\_-члан

\_\_\_\_\_\_\_\_\_\_\_\_\_\_\_\_\_\_\_-члан

\_\_\_\_\_\_\_\_\_\_\_\_\_\_\_\_\_\_\_-члан